Toverland

Toverland is in diels oerdútsen attraksjepark yn Sevenum yn de provinsje Limburch. It is ien fan de jongste attraksjeparken fan Nederlân. Toverland iepene op 19 maaie 2001 as oerdutsen boarterstún en is ûnderwilens útgroeid ta in folweardich attraksjepark.

Skiednis
It attraksjepark is boud op de yntusken ferdwûne Steegberchheide. Dizze heide ferdwûn troch minsklik hanneljen yn de jierren 30 fan de tweintichste iuw. Der waarden greiden en beekjes oanlein lykas de Wertemerloop. Dy't hjoed-de-dei tusken it parkearterrein en it attraksjepark troch rint. Fan 1912 oant en mei 1915 waard in part fan it terrein brûkt foar proefboarrings nei stienkoal. Foar it attraksjepark oer stiet in monumint dat dêr oan tinken docht. It idee foar in oerdekte boarterstún yn Limburch ûntstie wilens in reinbui op it momint dat de famylje Gelissen it Steinerbosk besocht.

Kwa lokaasje wiene ferskate lokaasjes útkeazen lykas Stein en oare plakken yn Súd-Limburch. Om foar in part politike redenen waarden de lokaasjes úteinlik net as geskikt sjoen. In grut stik grûn by it Noard-Limburchske Sevenum, in oantreklike lokaasje om't dêr genoch grûn oanwêzich wie foar eventuele takomstige útwreidings. De oerdutsen boarterstún iepene op 19 maaie 2001.

Toverland iepene as in oerdutsen boarterstún mei ferskate attraksjes, benammen rjochte op jonge bern. Attraksjes fan de earste oere wiene ûnder oare: achtbaan Toos-Express en teekopkes attraksje Theekopjes. De hal hat yntusken ferskate metamorfoazes ûndergien en giet no troch it libben as Land van Toos.

Al yn 2004 waard de earste útwreiding iepene foar it publyk. It bestie út in twadde oerdutsen part ûnder namme Magic Forest, it hjoeddeistige temagebiet Wunder Wald, mei seis attraksjes wêrûnder: roadelbaan Woudracer, Beamstamattraksje Backstroke en cakewalk Villa Fiasco, july 2004 iepene de achtbaan Booster Bike as earste attraksje dy 't him folslein bûten befûn en it begjin fan de omslach fan park foar jonge bêrn nei park foar de folsleine famylje. Yn july 2007 waard achtbaan Troy iepene de heechste en langste houtene achtbaan fan de Benelúks. De achtbaan is 35 meter heech en 1.077 meter lang. Yn 2013 iepene wyldwetterbaan Djengu River. Yn 2015 waard roadelbaan Blitz Bahn iepene as ferfanger fan de roadelbaan Woudracer út 2004. Yn de jierren 10 fan de 21e iuw folgen er fierdere útwreidingen en mear attraksjes.

Ferneamde attraksjes
 Namme IepeneOpm.100pxBooster Bike2004100pxDjengu River2013100pxToos Expres2001Earste achtbaan fan Toverland. Hjitte earst BoomerangTheekopjes2001100pxExpedition Zork2004Hjitte earst BackstrokeDwaalhof2001Hjitte earst Doolhof100pxTroy2007Heechste en langste houtene achtbaan fan de Benelúks.100pxDwervelwind2012100pxFēnix2018Earste Wing Coaster fan de Benelux, de fiifde achtbaan yn Attractiepark Toverland en de earste attraksje yn Toverland mei Ynverzjes.100pxPixarus2023100pxScorpios2010 Maximus' Blitz2015Maximus' Blitz ferfangt yn 2015 de Woudracer, in roadelbaan út 2004

 Ferdwûne ferneamde attraksjes
 Namme Iepene OfbrutsenOpm.100pxWoudracer20042014Ferfongen troch de nije roadelbaan Maximus' Blitz. 

Kategory:Bouwurk yn Horst oan de Maas
Kategory:Ferdivedaasjepark yn Limburch (Nederlân)
Kategory:Bedriuw oprjochte yn 2001